laion/Wikipedia-Exotic huggingface dataset:
Kaevik

Kaevik (inglise keeles trench) on pealt lahtine kaitserajatis tulistamiseks ning isikkoosseisu ja sõjatehnika kaitsmiseks vastase hävitusvahendite eest. Esimeses maailmasõjas peeti kaevikutes (kaevikusõda) mitmeid lahinguid. Kaevikupalavik Kaevikusõda Eesti kirjakeele seletussõnaraamat, 2009. [1]
Kaevandusgaas

Kaevandusgaas (inglise firedamp) on süttimisohtlik gaas, mida eritub söemaardlates. Enamasti on see gaas keemiliselt metaan. maagaas
Kaelkoogud

Kaelkoogud (ka kaelpuud, õlapuud; Lõuna-Eestis nimetatud ka: kannipuud, Saaremaal kõrendad, Tartumaal ja Võru murdes looguse, loogused, Viljandimaal õlped, Mulgi ja Võru murdes paarid) on õlgadele võetav pisut kumer või sirge puu konksudega kummaski otsas ämbrite, korvide vms kandmiseks. Kaelkookusid kasutatakse tänapäeval laialdaselt Aasias, minevikus ka kogu Euroopas. Eesti kirjakeele seletussõnaraamat, 2009. [1]
Tiivik (sammal)

Tiivik (Fissidens) on perekond lehtsamblaid. Perekonnas on ligikaudu 440 liiki. Fissidens adianthoides Hedw. – harilik tiivik (väga sage) Fissidens arnoldii R.Ruthe – tömbilehine tiivik (väga harva) Fissidens bryoides Hedw. – pungsammaltiivik (pillatult) Fissidens dubius P.Beauv. – harjastiivik (üsna sage) Fissidens exilis Hedw. – ahtalehine tiivik (pillatult) Fissidens fontanus – allikatiivik Fissidens gracilifolius Brugg.-Nann. & Nyholm – sale tiivik (pillatult) Fissidens osmundoides Hedw. – turvastiivik (sage) Fissidens pusillus (Wilson) Milde – pisitiivik (pillatult) Fissidens taxifolius Hedw. – savitiivik (sage)
Kadrill

Kadrill on ajalooline Prantsuse seltskonnatants, milles tantsupaarid asetsesid nelinurkselt vastastikku. Kadrilli baasil kujunes 1830. aastail välja kankaan. Eesti kirjakeele seletussõnaraamat, 2009. [1]
Bernardo Piñango

José Bernardo Piñango (sündinud 9. veebruaril 1960 Caracases) on Venezuela endine poksija. Piñango sai kukk-kaalus (kuni 54 kg) 1980. aasta Moskva olümpiamängude poksivõistlustel hõbemedali, kaotades finaalis kuldmedali- ja olümpiavõitjale Juan Hernándezele (Kuuba). Piñango poksis augustist 1981 kuni aprillini 1990 elukutselisena ning pidas kokku 32 kohtumist, millest võitis 23 (neist 15 nokaudiga) ja kaotas 5 (neist 1 nokaudiga) kohtumist ning 3 kohtumist jäi viiki. 19. suveolümpiamängude poksivõistlus. Moskva 1980. Tulemused inglise keeles Bernardo Piñango veebisaidil Olympedia (inglise) Bernardo Piñango veebisaidil BoxRec (inglise)
Kadaveriin

Kadaveriin ehk 1,5-pentaandiamiin (IUPACi nimetus pentaan-1,5-diamiin; keemiline valem NH2(CH2)5NH2) on laibamürkide ehk ptomaiinide hulka kuuluv värvusetu, ebameeldiva lõhnaga (laibalõhnaga) mürgine diamiinide hulka kuuluv keemiline aine. Kadaveriin tekib roiskumisel, kui mikroobid valgu hüdrolüüsi käigus lagundavad vastavate ensüümide abil lüsiini. Kadaveriini kirjeldas esimesena 1885. aastal Saksamaa arstiteadlane Ludwig Brieger. Putrestsiini ja kadaveriini kirjeldas esimesena 1885. aastal Ludwig Brieger.
Arundhati Roy

Arundhati Roy (sündinud 24. novembril 1961 Shillongis) on inglise keeles kirjutav India kirjanik, ühiskonnategelane ja inimõiguslane. Ta on tuntud eelkõige oma 1997. aastal avaldatud romaaniga "The God of Small Things" ("Väikeste Asjade Jumal"), mis pälvis Bookeri auhinna. Eesti keeles on romaan ilmunud Anne Lange tõlkes 1997 (Tallinn: Kupar) ja 2004 (Tallinn: Tänapäev). 1997 – Bookeri auhind 2024 – Pinteri kirjandusauhind
Olhopil (Tšetšelnõki rajoon)

Olgopil (ukraina keeles Ольгопіль) on küla Ukrainas Vinnõtsja oblastis Tšetšelnõki rajoonis. Elanike arv on 3897.
Number

Numbrid ehk numbrimärgid on mõisted (ja kirjamärgid), mille abil esitatakse arve arvusüsteemis. Näiteks arvu 36 märgitakse numbritega "3" ja "6". Positsioonilises arvusüsteemis vastab igale mittenegatiivsele täisarvule, mis on väiksem kui arvusüsteemi alus, eraldi number. Araabia numbrid: 0, 1, 2, 3, 4, 5, 6, 7, 8 ja 9. Rooma numbrid: I, V, X, L, C, D, M. Kaasik, Ü. (2002). Matemaatikaleksikon. Tartu.
Aserbaidžaani Premyer Liqası

Aserbaidžaani Premyer Liqası (aserbaidžaani keeles Azərbaycan Premyer Liqası) on Aserbaidžaani jalgpalli kõrgeim liiga. Alates 1992. aastast on Aserbaidžaani meistriks tulnud kaheksa klubi. Kõige edukamad on kümne võiduga Qarabağ ja üheksa võiduga Neftçi. UEFA koefitsiendi järgi oli Aserbaidžaani liiga perioodil 2018–2023 Euroopa jalgpalli kõrgliigade seas tugevuselt 29. kohal. Country coefficients. uefa.com. Vaadatud 15.7.2023 Ametlik koduleht
Tara (laev)

Tara (endine Tarass Ševtšenko (1966–2004), Taras Shevchenko Libeeria lipu all) oli kaheksa tekiga Ivan Franko-klassi (projekt 301) reisilaev, mis ehitati VEB Mathias-Thesen-Werft Wismari laevatehases Wismaris Saksamaal 1966. aastal. Laev kuulus Mustamere Merelaevandusele (hiljem BLASCO Liberias registreeritud tütarettevõttele) ja Illitšivski MKSile (Ilyichevsk Sea Fishing Port). Laeva saksa klassinimetus on Seefa 750 (saksa keeles Seefahrgastschiff 750 – merereisilaev 750 reisija jaoks). Laev sai nime ukraina luuletaja ja kunstniku Tarass Ševtšenko auks. Selle sõsarlaevad on Frank, Marco Polo, Assedo ja Mihhail Lermontov. "Fakta om fartyg". Originaali arhiivikoopia seisuga 2.08.2012. Vaadatud 3.08.2013. (rootsi keeles) Equasis DDR Schiffbau – Seefahrgastschiff 750(saksa keeles) Laeva kutsung, IMO-number, online-asukoht ja pildid saidil marinetraffic.com[alaline kõdulink] Тип Иван Франко, проект (ГДР) (vene keeles) Soviet Shipping, Taras Shevchenko (Baltic Shipping Co: 1966–2004) (inglise keeles) Tarass Ševtšenko, MMML, Odessa (vene keeles) Nave da passeggeri Taras Shevchenko
Torniga maja

"Torniga maja" (ukraina "Дім з башточкою") on Saksamaal elava ukraina režissööri Eva Neymanni film, mis põhineb tuntud stsenaristi Friedrich Gorenšteini autobiograafilisel jutustusel. PÖFFil 2012: festivali tähtsaim, parima EurAsia filmi auhind (grand prix'ga kaasnes rahaline preemia 10 000 euro väärtuses); lisaks parima operaatori auhind. Karlovy Vary filmifestivalil võitis film auhinna East of West Award. Torniga maja andmekogus IMDb (inglise)
Safdarjungi haud

Safdarjungi haud (hindi keeles सफ़दरजंग का मक़बरा, urdu keeles صفدر جنگ کا مقبره Safdarjang ka Maqbara) on Indias New Delhis asuv aia ja marmorist mausoleumiga hauaehitiste kompleks. Haud rajati 1754. aastal hilises mogulite impeeriumi stiilis ning seda on nimetatud "viimaseks valgusevälgatuseks mogulite arhitektuuri lambis". Hoone ülakorrusel paikneb tänapäeval India arheoloogiaamet (Archaeological Survey of India). Aed on rajatud mogulite aedade stiilis, mida on mõjutanud Pärsia aiad. Aeda viib ohtralt ornamentidega kaunistatud värav. Mausoleumi järgi on saanud nime Safdarjungi lennujaam, Safdarjungi tee, Safdarjungi terminal, Safdarjungi haigla ning muu ümbruskond nagu Safdarjungi enklaav ja Safdarjungi arenduspiirkond (Safdarjung Development Area), millest kõik asuvad New Delhis. Haud rajati Safdarjungile, kes oli mõjuvõimas peaminister 1719–1748 valitsenud nõrga moguli valitseja Muhammad Shahi ajal. Keskse haua kohal on tohutu kuppel. Neli kanalit viivad nelja hoone juurde. Ühes neist on keerukate kaunistustega värav, teised on aga aiapaviljonid, mille müüridesse on ehitatud eluruumid. Müürinurkades seisavad kaheksanurksed tornid. Safdarjungi haud 1870. aastal Safdarjungi haua peavärav Vaade mälestusmärgile väravast Kenotaaf Safdarjungi hauas Vaade peaväravale mälestusmärgi juurest Isomeetriline vaade Lähivaade minaretile Peegeldus vees Lähivaade haua fassaadile Vaade katusele seestpoolt Infotahvel Kolme kupliga mošee Safdarjungi haua panoraam Sisevaade "Safdarjung's Tomb". Penelope Hobhouse, Erica Hunningher, Jerry Harpur (2004). Gardens of Persia. Kales Press. Lk 7–13.{{cite book}}: CS1 hooldus: mitu nime: autorite loend (link) "Safdar Jang Tomb Garden". Originaali arhiivikoopia seisuga 27.09.2007. Vaadatud 28.03.2007. "SafdarJung (1739-1754)". Originaali arhiivikoopia seisuga 23.02.2007. Vaadatud 28.03.2007. Safdarjungi genealoogia Safdarjung Safdarjungi mündid Safdarjungi haud
Carolin Saage

Carolin Saage (sündinud 1988) on eesti fotokunstnik. Ta lõpetas 2008. aastal Tartu Kunstikooli kunstilise kujundamise erialal. Ta elab Berliinis. "1.09 – 11.10. 2008 TKK ja TK 2008 lõpetajate portfooliote näitus". Originaali arhiivikoopia seisuga 23. september 2018. Vaadatud 23. septembril 2018. "Carolin Saagest Just a Platform lehel". Originaali arhiivikoopia seisuga 23. september 2018. Vaadatud 23. septembril 2018. Koduleht
Pedro Gamarro

Pedro José Gamarro (8. jaanuar 1955 Machiques, Zulia osariik – 7. mai 2019 Maracaibo) oli Venezuela poksija. Gamarro sai II kergekeskkaalus (kuni 67 kg) 1976. aasta Montréali olümpiamängude poksivõistlustel hõbemedali, kaotades finaalis kuldmedali- ja olümpiavõitjale Jochen Bachfeldile (Ida-Saksamaa). 21. suveolümpiamängude poksivõistlus. Montréal 1976. Tulemused inglise keeles Pedro Gamarro veebisaidil Olympedia (inglise)
Omar Catarí

Omar Catarí Peraza (sündinud 25. aprillil 1964 Barquisimetos Lara osariigis) on Venezuela endine poksija. Catarí sai sulgkaalus (kuni 57 kg) 1984. aasta Los Angelese olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Meldrick Taylorile (USA) ja jäädes edasisest medaliheitlusest välja. Ta osales sulgkaalus (kuni 57 kg) 1988. aasta Seouli olümpiamängude poksivõistlustel, kuid kaotas 3. ringis hilisemale pronksmedalivõitjale Abdel Hak Achikile (Maroko) ja jäi edasisest medaliheitlusest välja. 23. suveolümpiamängude poksivõistlus. Los Angeles 1984. Tulemused inglise keeles 24. suveolümpiamängude poksivõistlus. Seoul 1988. Tulemused inglise keeles Omar Catarí veebisaidil Olympedia (inglise)
Jeti Jäähall

Jeti Jäähall oli jäähall, mis asus Tallinnas aadressil Suur-Sõjamäe tänav 14B. Hallis oli kaks täismõõtmetega jäähokiväljakut ja viis jääkeeglirada. Lisaks oli seal uisulaenutus, riietus- ja kuivatusruumid, saun ja kohvik. Jäähall avati 12. oktoobril 2000. Avamisel osales Stanley karika viiekordne võitja Jari Kurri. Jääkeeglirajad avas Torino olümpiamängude hõbemedali omanik Markku Uusipaavalniemi. 2009. aasta suvel käis Jeti jäähallis reklaamklippi valmistamas NHL-is mänginud Jarkko Ruutu. Jeti jäähall on kunagi toiminud aastaringselt. Pärast Tondiraba jäähalli avamist on Jeti jäähalli hooaeg iga-aastaselt väiksemaks sulanud. 2023. aasta märtsikuus sulges Jeti jäähall uksed ning sama aasta talvel alustati hoone lammutamistöödega, et teha ruumi planeeritud Ericssoni uuele tehasele. Jeti Jäähalli koduleht Jeti Jäähall Eesti spordiregistris ERR (4. oktoober 2022). "Liuväljad töötavad sel talvel säästurežiimil". ERR. Vaadatud 30. septembril 2024. "Jeti jäähall paneb uksed kinni". Ärileht. Vaadatud 30. septembril 2024.
Duhemi-Quine'i alamääratuse tees

Duhemi-Quine'i alamääratuse tees, ka Duhemi-Quine'i tees (inglise Duhem-Quine thesis, ka Duhem-Quine problem) on seisukoht, et on võimatu kontrollida ühte hüpoteesi eraldi võetuna, sest see esineb alati mingis teooriate raamistikus. Tees on nimetatud Pierre Duhemi ja Willard Van Orman Quine'i järgi. Duhemi-Quine'i teesi kohaselt saab öelda ainult seda, et falsifitseeritud on kogu asjassepuutuvate teooriate komplekt, kuid pole võimalik lõplikult otsustada, milline osa sellest komplektist tuleb välja vahetada. Näiteks kui leiti, et Uraani liikumine ei vasta Newtoni seadustest tulenevatele ennustustele, siis heideti kõrvale teooria "Päikesesüsteemis on seitse planeeti", mitte Newtoni seadused. Karl Popper vastas sellele "naiivse falsifikatsionismi" kriitikale, et teooriaid võetakse omaks või hüljatakse omamoodi "loodusliku valiku" teel. Eelistatakse teooriaid, mis annavad rohkem informatsiooni selle kohta, kuidas asjad paistavad. Mida üldisemalt rakendatav teooria on, seda suurem on tema väärtus. Seetõttu on Newtoni seadused, mis on laiemalt rakendatavad, eelistatavad palju spetsiifilisemale teooriale "Päikesesüsteemis on seitse planeeti".
Donato Bramante

Donato Bramante (Donato d'Angelo di Pascuccio) (u 1444 – 11. märts 1514) oli itaalia arhitekt ja maalikunstnik. Bramante arvatakse olevat sündinud Urbino lähedal Fermignanos, mis tollal kandis Monte Asdrualdo nime. Urbino õukond oli 1460. aastate Itaalias silmapaistvalt kultuuri- ja kunstilembene. Donato tegutses arvatavasti Luciano Laurana abilisena Urbino lossi ehitamisel. Laurano lisas lossile, milles elas Federico da Montefeltro, sammashoovi ja muudki, mis meenutas antiikstiili. 1474. aasta paiku asus Bramante Milanosse, kus hoonete ehitamisel oli juurdunud tava kasutada gooti stiili. Hertsog Ludovico Sforza võttis ta 1476 sisuliselt õukonnaarhitektiks. Seal rajas ta hulgaliselt vararenessanss-stiilis ehitisi, näiteks 1482–1486 töötas ta Santa Maria presso San Satiro kiriku kooriruumi ehitusel. Apsiidi jaoks polnud piisavalt ruumi, sellepärast kasutas Bramante reljeefi ja maalikunsti, et jätta mulje, nagu oleks apsiid olemas. Tema tähtsaim teos on Santa Maria delle Grazie kiriku kooriruum (1492–1499). Bramante tegevus avaldas mõju kogu Lombardia arhitektuuri arengule. Aastal 1499 oli Bramante sunnitud Milanost lahkuma, sest Prantsusmaa sõjavägi ajas tema patrooni Sforza Milanost minema. Bramante kutsuti Rooma, kus teda juba varasemast tundis kunstide patroon kardinal Raffaele Riario. Seal tutvus ta kardinal della Roverega, kellest peatselt sai paavst Julius II. Seal valmis tema kavandite järgi 1504. aastal San Pietro in Montorio kabel San Pietro in Montorio kloostri õuel. Aastal 1505 alustas Bramante Vatikani lossi ümberehitust, see jäi aga lõpetamata. Bramantet huvitas kuppelehitise probleem, mida süvendas tõenäoliselt tema läbikäimine Leonardo da Vinciga. Bramante kavandatud kirikud on peamiselt Kreeka risti kujulise põhiplaaniga tsentraalehitised.
Haabersti Jäähall

Škoda Jäähall (2013. aastani Premia Jäähall) on jäähall, mis asub Tallinnas aadressil Haabersti 3. Jäähall avati 2002. aasta detsembris. Hallis on 2 jääväljakut (mõõtmetega 28x56 m). 2.korrusel on avatud kohvik VeskaGrill & Kohvik. Uus jäähall avatud Õhtuleht, 17. detsember 2002 Jäähalli koduleht Haabersti Jäähall Eesti spordiregistris Premia jäähall muutis end Škoda-nimeliseks Delfi, 29.01.2013
Prototeadus

Prototeadus ehk eelteadus (inglise protoscience) on mingi uus teadus, mis püüab saavutada teaduslikkust (inglise legitimacy) aga pole veel seda saavutanud. Sellepärast ei saa prototeadust samastada tegeliku teadusega. Prototeadus erineb pseudoteadusest adekvaatse teaduse standardpraktikate poolest (inglise standard practices of good science), nagu valmisolek kummutamisele uute tõendite leidmisel või asendumisele uue paremini ennustava teooria tõttu. Teadusfilosoofia Questions to help distinguish a pseudoscience from a protoscience (a new science trying to establish its legitimacy). Adapted from "BCS Debates a Qi Gong Master," Rational Enquirer, Vol 6, No. 4, Apr 94. (vaadatud 04.12.2012))
Eeter (element)

Eeter ehk viies element ehk kvintessents (pärineb ladina fraasist quinta essentia 'viies olemus') oli antiik- ja keskaja loodusfilosoofias viies element, millest koosnevad taevasfäärid. Maises maailmas arvati olevat neli elementi: maa, vesi, tuli, õhk. element (stiihia) ürgalge (kreeka archē)
Eksoteeria

Eksoteeria ehk eksoteerika on esoteerikale vastandatav koondmõiste selliste asjade, nähtuste jaoks, mis on välised (s.t ei lähtu kellegi isiklikust kogemust), kõigile avatud teadmised.
Kotjužanõ

Kotjužanõ (ukraina keeles Котюжани) on küla Ukrainas Vinnõtsja oblastis Murovani Kurõlivtsi rajoonis. Elanike arv on 995. Pindala on 3,034 km².
Ferdinand Mühlhausen

Ferdinand Mühlhausen (16. november 1864 Koeru kihelkond Kaarli karjamõis – 28. november 1944) oli eesti helilooja. Ferdinand Mühlhausen sündis põllupidaja perekonnas. 1866. aastal kolisid Mühlhausenid Virumaale Salla küla Traksi tallu. 1882. aastal lõpetas ta saksa õppekeelega Tallinna kreiskooli. Kreiskooli päevil oli mitu aastat Mühlhauseni pinginaabriks Eduard Vilde. Mühlhausen moodustas koolis mitu laulukoori ja kvartetti ning oli võimeline neid juhatama. Ühes kvartetis laulis kaasa koguni tulevane helilooja ja koorijuht Konstantin Türnpu. Hiljem sai Mühlhausenist muude ametite kõrval ka 1883. aastal avatud Tallinna pimedate kooli muusikaõpetaja. Ferdinand Mühlhausen õppis põllumajandust ja töötas haagikohtuniku juures. 19. sajandi lõpul kolisid Mühlhausenid Rakkesse Ülesoole Sopi tallu. Poeg Ferdinand soetas Rakkes Ülesoo kõrtsi vastas üle maantee krundi, kuhu ehitas kaupluse. Oli Rakke Haridusseltsi abiesimees. 1911. aastal siirdus Mühlhausen Peterburi. 1914. aastal hakkas Petrogradis Ferdinand Mühlhauseni nägemine halvenema. Talle tehti mitu glaukoomivastast silmaoperatsiooni, neist teine 1918. aastal. Ferdinand ja Emilie Mühlhauseni peres kasvas neli tütart. Neist kolm elasid välismaal: üks Soomes, teine USAs ja kolmas Nõukogude Liidus. Martin Körberi luuletusele loodud laul "Armas isa kohakene" ehk “Vaikne kena kohakene” sai laialt tuntuks 1923. aastal, kui see ilmus kogumikus “Vabal tunnil” (28 segakoorilaulu). Üleskirjutaja Oskar Krusberg (postiametnik) on märkinud oma noodivihikusse laulu juurde kuupäeva 9. aprill 1919. Laul saavutas menu Rakke ümbruse kooride ja kuulajate hulgas. Naishäälele kirjutatud laulu võtsid peagi üle meessolistid. Laulja Alice Kopli kandis laulu ette kontserdireisil Ungaris Budapesti raadios. 1938. aasta Eesti Mängudel esitasid naisvõimlejad oma kava Mühlhauseni kuulsa viisi saatel. 1927. aastal trükitud kaks kogumikku vastavalt kuue lauluga mees- ja kuueteistkümne lauluga segakoorile. 1939. aastal avaldati ka Mühlhauseni kuus soolo- ja kvartetilaulu. Kokku oli tema heliloomingus üle 60 laulu. Enamik neist on loodud tuntud eesti luuletajate sõnadele (E. Aun, A. Grenzstein, A. Haava, J. V. Jannsen, L. Koidula. Jakob Liiv, M. Lipp, A. Reinvald, J. Tamm, M. Veske jt). Mühlhausen on ka ise luuletusi teinud ja neid viisistanud. Mõnel juhul on ta teinud ka varem tuntud lauludele omi viise. Mühlhauseni koduks olnud Sopi talu Ülesool (tänapäeval Rakkes Lille tänav 10) tähistati 1969. aastal mälestustahvliga, millel oli kujutatud üldrahvalikuks kujunenud laulu “Vaikne kena kohakene” esimest stroofi. "Aldo Kals: Pime helilooja Ferdinand Mülhausen, Teater. Muusika. Kino, ISSN 0207-6535. (2000) nr. 2, lk. 50–52". Originaali arhiivikoopia seisuga 13. juuni 2007. Vaadatud 4. detsember 2012. "RAKKE–KÄRDE". Originaali arhiivikoopia seisuga 24. september 2015. Vaadatud 4. detsember 2012. "Eesti monumentide e-kataloog: Rakke Ferdinand Mühlhausen". Originaali arhiivikoopia seisuga 29. oktoober 2013. Vaadatud 4. detsembril 2012.
Jahtlaev

Jahtlaev on peamiselt merematkamiseks või esindusfunktsiooniks kasutatav suurem ja üldjuhul luksuslikum huvilaev, üksikjuhtudel ka teenistuslaev. Enamik jahtlaevu on mootorlaevad ja neid saab nimetada ka mootorjahtideks. Jahtlaev on tavaliselt registreeritud kui väikelaev või reisilaev. Ehituslikult ja jõuseadme või liikumismooduse järgi on jahtlaev tavaliselt kas mootorlaev või mootorpurjekas, aga vahel ka lihtsalt suurem kaater või suurem purjejaht. Mitteametlikult või kujundlikult on meedias jahtlaevu liigitatud vahel ka pikkuse järgi: superjaht 24-60 m; megajaht/luksusjaht 60-100 m ja gigajaht üle 100 m. Enamik jahtlaevu kuulub varakamatele eraisikutele ja on mõistagi sisustatud luksuslikult. Suurematel jahtlaevadel on reeglina võimalikult avarad kajutid omanikule ja külalistele. Toitlustamiseks ja meelelahutuseks on baarid-restoranid. Suurematel laevadel on tavaliselt bassein ja ujumisplatvorm. Jahtlaeva meeskond ja teenindav personal võib olla suurem, kui majutatavate reisijate kohtade arv. Mõnikord võib jahtlaev olla renditav. Kasutusel on ka riiklikke jahtlaevu riigipeade (näiteks monarhide) esindusfunktsioonide täitmiseks. Sageli kuuluvad riiklikud jahtlaevad mereväe koosseisu. Maailma suurimad jahtlaevad on üle 150 m pikad ja neil võib olla 6–7 tekki, mõnikümmend reisijakohta ja 30–40-liikmeline laevapere. Arusaamaks laeva suurusest ja moodsusest kasutatakse lahterdamiseks suhteliselt ebatäpseid mõisteid nagu superjaht, megajaht, hüperjaht, sarnaselt nagu on kasutusel ka autode maailmas. Dannebrog (laev, 1932) Štandart Pikker (vahilaev) A (jaht)
Imetajate rakutüüpide loetelu

Siia nimekirja palume kanda imetajate rakutüüpe ja nende eelvorme ja/või alaliike. # A B C D E F G H I J K L M N O P Q R S Š Z Ž T U V W Õ Ä Ö Ü X Y adenotsüüt alfamotoneuron alfarakk alveolaarmakrofaag ameloblast APUD-rakk astrotsüüt basofiilne granulotsüüt beetarakk Betsi rakk B-rakk deltarakk dendriitrakk dendriitidega KNSi rakk efektorrakk endokrinotsüüt endokromafiinne rakk endoteelirakk enterotsüüt eosinofiilne granulotsüüt ependüümirakk epidermaalne Langhansi rakk epitelioidrakk erütrotsüüt eukarüoot fagotsüüt fibroblast fibrotsüüt fotoretseptorrakk gammamotoneuron ganglionirakk gliiarakk G-rakk granuloosluteiinrakk granuloosrakk granulotsüüt hematotsüüt hemotsütoblast hematopoeetiline tüvirakk horisontaalrakk jukstaglomerulaarrakk karikrakk karvarakk kondroklast korvrakk kromafiinne rakk Kupfferi rakk LAK-rakk Langerhansi rakk Langhansi rakk LE-rakk leukoblast leukotsüüt Leydigi rakk LGL-rakk lihasrakk loomulik tappurrakk LTi-rakk maitsmisretseptorrakk makrofaag makrotsüüt megakarüoblast melanoblast melanotsüüt mikrogliia monotsüüt motoneuron munarakk müoepiteelrakk ehk müoidrakk neuron neutrofiil nuumrakk ehk mastotsüüt osteoklast podotsüüt promonotsüüt rasvarakk regulatoorsed T-lümfotsüüdid retikulotsüüt ringlevad vähirakud Schwanni rakk seemnerakk Sertoli rakk spermatogoon supressorrakk- Ts rakk-CD8-rakk südamepuudulikkuse rakk T-abistajarakk tanütsüüt Th0 rakud Th1 rakud Th2 rakud Th3 rakud TIL-rakk Tüüp 17-T-abistajarakud tsütotoksiline T-rakk tüümuse epiteelirakud tüümuse epiteeli retikulaarrakud tüümuse nuumrakud tüvirakk vaheneuron vähirakk "Meditsiinisõnastik", 2004, Kirjastus Medicina, ISBN 9985-829-55-7
Kaarli (Koeru)

Kaarli ka Kaarliküla oli endise Puhmu küla osa mis liideti Ramma külaga. Kaarlikülas asus Kapu mõisa karjamõis, mida kutsuti Kaarlimõisaks (saksa keeles Karlshof). 1913 aastal oli Kapu valla koosseisus. Teepervel on säilinud vana kivirist. Varem oli seal ka teine kivist rist. Rahvapärimuste järgi olevat nende alla maetud Vene-Rootsi sõja ajal talvel surnud sõdurid. Karl XII peatunud seal Põhjasõja ajal, sellest tulnud ka Kaarli karjamõisa nimi. Ökokratt: Järva-Jaani gümnaasiumi looduse õpperada - Ramma Küla Kapu vald (1895-1917), Haldusüksused / Eesti (kuni 1917) / Eestimaa kubermang / Järva maakond / Koeru kihelkond, Eesti Ajalooarhiiv Järva-Jaani Gümnaasiumi looduse õpperada: Ramma kivirist Eestigiid: Järvamaa külad - Ramma küla
Harilik rass

Harilik rass (Cynoglossum officinale) on kareleheliste sugukonda kuuluv taimeliik. Harilik rass on ravimtaim, seda kasutatakse rahustina ja unerohuna, samuti valude ja krampide vastu. Lisaks saab seda kasutada ka muttide ja näriliste tõrjeks, millest räägib muuhulgas ka Sammalhabe Naksitrallide teises raamatus: Ükski rott ei suuda rassi omapärast lõhna välja kannatada. On teada isegi juhtumeid, kus rotid ja hiired ennast laevalt merre kukutasid, kui värske rassitaim pardale toodi. Harilik rass on mürgine, kuid kokkupuude taimega ei ole inimesele üldiselt surmav, küll aga võivad sõrmeotsad muutuda tuimaks ning silmad ja ninasõõrmed võivad hakata kipitama. Samas muttidele ja närilistele on see surmav nende väiksema kehakaalu tõttu. Harilik rass andmebaasis eElurikkus Raud, Eno (1975). Naksitrallid. Teine Raamat. Eesti Raamat. Amor, Kristina (23. märts 2017). "Harilik rass peletab mutte". Targu talita. 2017 (12): 182–183.